kardosdrur/scandi-wiki huggingface dataset:
Julius Bagger

Carl Christian Julius Bagger (20. august 1856 i København – 13. september 1934 sammesteds) var en dansk arkitekt, der har projekteret store dele af brokvartererne i København i anden halvdel af 1800-tallet.

Karriere 
Hans forældre var urtekræmmer Johan Vilhelm Bagger og Anna Gunild Louise Müller. Bagger blev tømrersvend, gennemgik Det tekniske Selskabs Skole 1870-73 og blev optaget på Kunstakademiet 1875, men måtte afbryde studiet af økonomiske grunde. Han var tegner hos professor Ove Petersen 1871-74, derefter indtil 1877 hos arkitekt C.T.F. Knudsen. Julius Bagger var branddirektør i Østifternes Brandforsikring og medlem af sammes bestyrelse og leder af Dansk Arkitektforenings udvalg til behandling af honorar- og retsspørgsmål.

Julius Bagger var i besiddelse af en meget stor arbejdsevne, der satte ham i stand til næsten uden assistance at drive en virksomhed af højst usædvanligt omfang. Han meddelte selv i 1930, at han de sidste 40 år personligt havde tegnet alt. Det er en usædvanlig præstation selv med de meget små krav, som datiden stillede til projektering af beboelseshuse. Hans første arbejder var for byggespekulanten Hellig-Hansen (snedkermester Hans Hansen), som han dog snart skiltes fra, da Hansen krævede, at Bagger kun måtte arbejde for ham. Bagger anså ikke sig selv som kunstner, men som praktisk arkitekt, og hans virke prægede i høj grad det byggeri, der fandt sted efter voldenes nedrivning.
 
Han blev gift 6. oktober 1882 i København med Fanny Augusta Victoria Nedahl (4. juni 1860 i København – ?), datter af skræddermester Friedrich Ludwig Nedahl og Louise Wilhelmine Nielsen.

Han er begravet på Søllerød Kirkegård.

Værker 
Bagger nedsatte sig 1877 som selvstændig arkitekt og fik hurtigt en meget omfattende virksomhed; han skal i alt have bygget over 700 huse i København og omegn, mest fleretages beboelseshuse, bl.a.: 
 Nørre Voldgade 23/Linnésgade 24 (logebygning for Odd Fellow Ordenen) (1875, 1883)
 Rømersgade 1-5 (1877-79)
 Nørre Farimagsgade 3-5 (1879)
 Eskildsgade 3-5 (1884)
 Webers Hotel, Vesterbrogade 11 (1888)
 Figaro/Valencia, Vesterbrogade 32 (1890, vinduer ændret)
 Colbjørnsensgade 6-8 (1892)
 Sankt Hans Gade 4-8 (1893)
 Bakkegårds Allé 1-7 og 2-8 (1893-95)
Niels Ebbesens Vej 13 og Forhåbningsholms Allé 49, Frederiksberg (1901)
 Boligkarré, Allégade, Frederiksberg, hvor Frederiksberg Rådhus ligger nu (sammen med Emil Blichfeldt, nedrevet 1941)
 Valby og Omegns Byggeforening, kaldet Den røde by i Valby (1898, 100 huse på Christen Bergs Allé, Overbys Allé, J.P.E Hartmanns Allé & Traps Allé)
 Store Kongensgade 21 (1904) og 36-38 (1902)
 Villa for Prins Harald, Svanemøllevej 25 (1918)
 Hjørnet af Kapelvej/Hans Tavsens Gade/Struenseegade
 Jernstøberiet Godthaab, Godthåbsvej 28-30
 Menighedshus ved Sions Kirke
 Skole i Slangerup

Se også 
 A.O. Leffland
 Rogert Møller

Kilder 
 

Arkitekter fra Danmark
Personer fra København
Danskere i 1800-tallet
Danskere i 1900-tallet
Historicistiske arkitekter
Branddirektører fra Danmark
Boston (band)

Boston er et amerikansk rockband der har taget navn efter byen Boston. De er bl.a. kendt for numre som "More Than a Feeling", "Peace of Mind", "Foreplay/Long Time", "Don't Look Back" og "Amanda".

Boston udgav deres debutalbum Boston i 1976. Albummet blev en gigantisk succes med ca. 17 mio. solgte eksemplarer og blev det på den tid mest solgte debutalbum.

Opfølgeren Don't Look Back blev udsendt i 1978 og solgte ca. 7 millioner eksemplarer. Titelsangen blev et top 5 hit, og to andre singler opnåede top-50 placeringer i USA.

Efter udgivelsen af Don't Look Back i 1978 blev bandets medlemmer involveret i forskellige projekter. Pladeselskabet CBS indledte en langvarig retssag mod bandet med påstand om, at bandet havde misligholdt pladekontrakten.

Der gik herefter otte år før bandet udgav det tredje album Third Stage, der blev nr. 1 i USA tillige med singlen "Amanda", der var hentet fra albummet.

Boston har siden skiftet en del medlemmer og har udgivet yderligere en række album.

Bandmedlemmer 
Boston blev stiftet helt tilbage i 1970, hvor leadguitaristen, keyboardspilleren, produceren og komponisten Tom Scholz lidt tilfældigt mødte sangeren Brad Delp. De skrev sammen en kontrakt med Epic Records, men der gik flere år, inden de udsendte noget, og der kom en lang række bandmedlemmer til siden.

Brad Delps selvmord 
Bostons forsanger, Brad Delp, begik selvmord den 9. marts 2007. Det skete i hans hjem i byen Atkinsom i New Hampshire. Han døde af kulilte forgiftning, da han havde tændt to griller i sit badeværelse. Delp blev fundet af sin forlovede. Efter sigende var Delp i gang med at forberede en solo-turné.

Diskografi 

 Boston, 1976
 Don't Look Back, 1978
 Third Stage, 1986
 Walk On, 1994
 Corporate America, 2002
 Life, Love & Hope, 2013

External links 
 Official site

Rockgrupper fra USA
Pidgin

Pidgin (udtale: ) eller pidginsprog er et simplificeret sprog, der udvikler sig som et middel til kommunikation mellem to eller flere grupper, der ikke har et sprog til fælles. Det er mest almindeligt anvendt i situationer som handel, eller hvis begge grupper taler sprog, forskellige fra sproget i det land, hvor de er bosat (men hvor der ikke er et fælles sprog mellem grupperne). Fundamentalt set, så er pidgin et forenklet middel til sproglig kommunikation, da det konstrueres improviseret, eller efter sædvane, mellem grupper af mennesker. Pidgin er ikke modersmål for noget sprogsamfund, men er i stedet tillært som andetsprog. Pidgin kan bygges af ord, lyde eller kropssprog fra flere andre sprog og kulturer. Pidgin har som regel lav prestige med hensyn til sprogbrug.

Ikke alle forenklede eller "gebrokne" former af et sprog er pidgin. Hvert pidgin har sine egne normer for brug, som skal læres for at fuldende færdigheder i pidgin.

Hvis pidginsproget skifter karakter og bliver så udbredt at det bliver modersmål for et samfund, taler man om et kreolsprog.

Sprog
Markgrevinde Adelheid

Markgrevinde Adelheid (født ca. 1010 og død efter 1058) var søster til Peter Orseolo, som var konge af Ungarn. Adelheid var født Frowiza af Venedig, men skiftede navn da hun blev gift med markgreve Adalbert af Østrig. Hendes forældre var doge Ottone Orseolo af Venedig og prinsesse Grimelda af Ungarn.

Kongelige fra Østrig
Kongelige fra Ungarn
Adelige
Denklingen

Denklingen er en kommune i Landkreis Landsberg am Lech, Regierungsbezirk Oberbayern i den tyske delstat Bayern.

Geografi 
Denklingen ligger ca. 50 kilometer sydvest for München.

Inddeling 
Ud over Denklingen, ligger i kommunen landsbyerne Dienhausen og Epfach, der ligger ved floden Lech.

Eksterne henvisninger
Diætisten

Diætisten er Foreningen af Kliniske Diætisters fagblad, der siden 1993 udkommer 6 gange årligt. Emneområdet er ifølge bladets hjemmeside "fagligt nyt inden for kost og ernæringsvejledning" og hver udgave beskæftiger sig med ét overordnet tema. Redaktøren er Anne W. Ravn, klinisk diætist og medforfatter til lærebogen Ernæring og sygepleje. Bladet er gratis for foreningens medlemmer, men ikke-medlemmer kan købe enkeltudgivelser eller tegne abonnement.

Eksterne henvisninger 
 Hjemmesiden for "Diætisten" 

Tidsskrifter fra Danmark
Gennemkomponeret

Kendetegnende for et gennemkomponeret værk er dets udarbejdede melodi hvor stroferne er behandlet forskelligt efter digtets skiftende stemningsindhold. Modsætningen hertil er den strofiske vise hvor alle strofer har fået den samme musikalske iklædning.

 Ved kunstlieden eller korlieden betyder gennemkomponeret at musikken til stroferne ikke blot er en gentagelse, men at hver tekststrofe får sin egen udarbejdede musik.
 For operaen har gennemkomponerede former i modsætning til nummeroperaen et gennemgående musikalsk flow, som ikke afbrydes af talt dialog eller recitativ. Siden tiden omkring Wagners og den sene Verdis værker bruger man inden for operaen også betegnelserne gennemkomponeret symfonisk eller gennemkomponeret musikdramatisk storform. 

Noter

Se også 
 Recitativ

Opera
Dießen am Ammersee

Dießen am Ammersee (eller : Dießen a.Ammersee) er en kommune i Landkreis Landsberg am Lech, Regierungsbezirk Oberbayern i den tyske delstat Bayern.

Geografie 
Dießen ligger i det bayerske Voralpenland ved sydvestenden af Ammersee, omkring 40 kilometer sydvest for München.

Byen Dießen ligger ved bredden af Ammersees omkring det tidligere Augustinerkloster. Mod vest grænser landsbyen St. Georgen til. Nogle kilometer videre i bed bakkede bagland ligger de tidligere kommuner Dettenschwang, Dettenhofen og Obermühlhausen, der nu er en del af kommunen. I umiddelbar nærhed af Ammersee ligger landsbyerne og bebyggelserne i den tidligere kommune Rieden.

Inddeling 
 Dettenhofen med bebyggelserne Pitzeshofen og Ummenhausen
 Dettenschwang med Oberhausen, Unterhausen, Wolfgrub og Abtsried
 Obermühlhausen med Oberbeuern, Unterbeuern og Schlöglhof
 Riederau med Rieden, Bierdorf, St. Alban, Gut Romenthal, Lachen, Engenried og Hübschenried
 St. Georgen med Wengen, Bischofsried, Ziegelstadl og Seehof

Historie 

Augustinerklosteret Kloster Dießen blev oprettet i det 9. århundrede i landsbyen St. Georgen og blev af Greverne af Andechs gengrundlagt i det 12. århundrede. I 1140 overlod de stiftet til byen Dießen. Klosteret blev nedlagt ved sekulariseringen i 1803; Dele af anlægget bled nedrevet, men de bevarede dele bev efter 1. verdenskrig overtaget af de Barmhjertige Søstre.

 Den tyske komponist og musikpædagog Carl Orff (1895–1982),levede fra 1955 i landsbyen Sankt Georgen
 Sir Roger Casement (1864–1916), irsk frihedskæmper boede fra 1915 i Riederau

Eksterne henvisninger
Stonewall-angrebet

Hvids opstiling i Stonewall-angrebet</div>

Stonewall-angrebet er en skakåbning, som tager udgangspunkt i dronningebondens fremrykning til d4. Opstillingen findes også i en spejlet udgave for sort, hvor den opstår i hollandsk. Åbningen anses – som navnet antyder – for at give en solid stilling, der er svær at overrumple. 

Skakåbninger
Enghøjskolen

Enghøjskolen ligger i det almennyttige byggeri Avedøre Stationsby i Hvidovre. Beboerne er multikulturelt sammensat, hvilket også satte sit præg på Enghøjskolen.

Enghøjskolen blev bygget sammen med første etape af Avedøre Stationsby i begyndelsen af 1970’erne. Skolen var dengang bygningsmæssigt integreret med bymiljøet ved hjælp af bl.a. en fodgængerbro over Naverporten direkte ind i skolegården.
Bygningerne blev, som så meget andet byggeri fra den tid, angrebet af svamp. Dette var så voldsomt, at hele bygningsmassen blev renoveret i perioden 1995-1998.
Enghøjskolen fremstod dernæst som Hvidovres nyeste skole med moderne undervisningsmidler og gode lyse lokaler; men den blev lukket i juni 2012.

Skolens hjemmeside er nedlagt.

Referencer 

Folkeskoler
Avedøre
Boston (flertydig)

Boston kan henvise til:

Steder 
 Boston, hovedstaden i delstaten Massachusetts i USA
 Boston (distrikt), distriktet som Boston i Massachusetts ligger i
 Boston (England), by i Lincolnshire; det ældste sted med dette navn
 Boston, Georgia, USA
 Boston, Indiana, USA
 Boston, Kentucky, USA
 Boston, New York, USA
 Boston, Texas, USA
 Boston, Virginia, USA
 Boston (Filippinerne), Davao Oriental, Filippinerne

Steder med Boston i navnet 

 Boston Spa, West Yorkshire, England
 New Boston
 Boston Heights, Ohio
 North Boston, New York
 South Boston, Virginia
 New Boston, Illinois, USA
 New Boston, Michigan, USA
 New Boston, New Hampshire, USA
 New Boston, Ohio, USA
 New Boston, Texas, USA
 New Boston-Morea, Pennsylvania, USA

Aviser 
 Boston Globe
 Boston Herald
 Boston Phoenix

Personer 
 Boston Corbett, soldaten som skød John Wilkes Booth (Abraham Lincolns morder)
 Ralph Boston, olympisk mester i længdespring i 1960

Andet 
 Boston, en flygel- og klaver-serie af Steinway & Sons
 Boston (kortspil), et kortspil
 Douglas Boston (DB-7), et fly
 Boston (band), et band
 Boston (album), bandets debutalbum
Grand opéra

Grand opéra (fransk: stor opera) er en betegnelse som fra begyndelsen blev brugt for at skelne den gennemkomponerede franske opera fra opéra comique, men som nu fortrinvis refererer til den dyre, dekorative operagenre som var fremherskende i Paris mellem 1830 og 1850. Vigtige komponister inden for denne genre var Auber og Meyerbeer, mens den mest fremgangsrige librettist var Eugène Scribe. Grand opéra var en spektakulær scenisk genre som krævede dyre dekorationer og et dyrt scenemaskineri, et stort orkester og kor og talrige solistroller. Emnerne var hovedsagelig hentet fra historien.

Andre komponister som skrev grand opéra var Rossini, Halévy, Spontini, Wagner og Verdi.

Opera
HMS Black Prince (1861)

HMS Black Prince var søsterskib til Warrior og dermed et af de to stærkeste krigsskibe i verden, da det blev afleveret til Royal Navy. Navnet henviser til Edward, Prins af Wales (1330-1376), der var ældste søn af Edvard 3. af England. Skibet var det tredje af fem skibe i den britiske flåde med dette navn.

Tjeneste 
Det meste af sin aktive tjeneste tilbragte Black Prince i flåden i Den Engelske Kanal, afbrudt af en periode som vagtskib på floden Clyde 1868-74. En særlig opgave kom i 1869, hvor Black Prince, Warrior og den træbyggede hjuldamper-fregat Terrible slæbte den specialbyggede Bermuda tørdok tværs over Atlanten, fra Madeira til Ireland Island på Bermuda. Turen tog 39 dage. Fra 1878 til 1894 lå skibet i reserve i Devonport, og fra 1896 blev det fastliggende skoleskib i Queenstown. Navnet blev ændret til Emerald i 1904. Skibet blev slæbt til Plymouth i 1910 og blev solgt i 1923.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Slagskibe fra Storbritannien
Sammensværgelsesbrevet

Sammensværgelsesbrevet var et dokument fra 21. december 1522, hvormed  ni jyske rigsråder, både gejstlige og adelige, gjorde oprør mod Christian 2. Det var både  i protest mod de store skatteudskrivninger i forbindelse med hans krige, og hans letsindige politik i almindelighed.

I 1521 havde Lübeck erklæret Danmark krig, og året efter udbrød et oprør mod Christian Tyran i Sverige, som han blev kaldt efter Det Stockholmske Blodbad. 

I Sammensværgelsesbrevet erklærede de, at de var trådt i forbindelse med Hertug Frederik af Gottorp for i overensstemmelse med håndfæstningen at afværge den ulykke, som Christian med sit regimente havde bragt over landet. Der blev indkaldt til et jysk stændermøde i Århus, men fem dage inden det skulle finde sted, opsagde de sammensvorne på Viborg Landsting kongen huld og troskab og opfordrede alle jyder over 18 år til at følge dem.

Den tidligere så beslutsomme konge tabte modet. Det fortælles, at han tyve gange lod sig ro frem og tilbage over Lillebælt, inden han opgav forsøget på at samle tropper mod de jyske oprørere. Den 13. april 1523 flygtede kongen, dronningen og deres tre børn til Nederlandene, hvor de levede otte år i landflygtighed. Samme år tilbød den danske adel og gejstlighed tronen til Christians farbror, hertug Frederik af Gottorp (Frederik 1.), der i en alder af 52 år kunne tage tronen i besiddelse.

Se også
 

Danmark i 1500-tallet
Hayley Williams

Hayley Nichole Williams (født 27. december 1988) er en amerikansk sangerinde og sangskriver, kendt fra bandet Paramore.  

Williams har bl.a. skrevet bandets hits, "Misery Business", "crushcrushcrush" og "Decode", "Decode" blev skrevet til filmen Twilight. Hun er desuden forfatter til "Teenagers" og optræder solo med nummeret, der indgår i filmen Jennifer's Body.

Foruden aktiviteterne i hendes eget band, har hun medvirket på B.o.Bs andet singleudspil "Airplanes" fra debutalbummet B.o.B Presents: The Adventures of Bobby Ray, samt på "Airplanes part II", hvor også Eminem medvirker.

Eksterne henvisninger 

 
 
 
 Bandets egen biografi
 

Sangere fra USA
Eching am Ammersee

Eching am Ammersee (eller : Eching a.Ammersee) er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Schondorf am Ammersee.

Geografi 
Eching ligger ved den nordlige ende af Ammersee, og grænser op til det fredede område (Naturschutzgebiet) „Ampermoos“ og til det skovklædte rekreationsområde  "Weingarten" ved Ammersee.

I kommunen ligger landsbyerne Eching
og Gießübl.

Eksterne henvisninger
Fjerbregne-slægten

Fjerbregne-slægten (Athyrium) er en slægt, der er udbredt over hele verden med ca. 180 arter. Heraf findes de to i Skandinavien og en enkelt i Danmark. Ca. 120 af arterne forekommer i Kina. Fjerbregner ligner "typiske" bregner, og kan blive ret store. Bladene sidder i en åben roset, er 2-3 gange fjersnitdelte, brede, med lyse skæl på bladstilken. Nederst er bladstilken flad og mørkere; sporehusene er aflange. Planten er tuedannende. Her beskrives kun den ene art, som er vildtvoksende i Danmark.

 Fjerbregne (Athyrium filix-femina)

 Athyrium distentifolium
 Athyrium niponicum
 Athyrium otophorum
 Athyrium sinense
 Athyrium yokoscense

Anvendelse
Fjerbregne og flere andre arter (bl.a. A. vidalii, A. nipponicum og A. otophorum) bruges som haveplanter.

Haveplanter
Mangeløv-familien
Skovbundsplanter
Fjerbregne

 
Fjerbregne (Athyrium filix-femina) er en 30-100 cm høj bregne, der er ret almindelig i Danmark, hvor den vokser på fugtig og våd muldbund, bl.a. sø- og åbredder, skovmoser, grøfter o.a.

Beskrivelse 
Fjerbregne er en flerårig, urteagtig plante med en tuedannende vækst. Bladene er lange og oprette, og de sidder i en grundstillet, tragtformet roset. Bladstilken gullig, kort, ca. 1/4 til 1/3 af bladpladens længde med nogle skæl. Bladpladen er lysegrøn, slankt lancetformet, og primærfligene bliver mindre udover bladet. Nederst er der betydelig afstand mellem primærfligene, og de er korte og brede. Fra midten af bladet peger primærfligene lidt fremad.

Sporehushobene (sori) er aflange og buede som halvmåner, og netop dette træk gør, at den kan skelnes fra den meget lignende alm. mangeløv. Fjerbregne har slør (indusium) som sidder længe på bladenes underside.

Rodsystemet består af en opret jordstængel og et trævlet rodnet.

Fjerbregne når en størrelse på ca. 1,00 x 1,00 m og har en tilsvarende årlig tilvækst.

Voksested 
Fjerbregne er den eneste art i denne familie som vokser i Danmark (yderligere en art findes i Sverige og Norge). Den er dog ret almindelig i hele landet på fugtig og våd muldbund, bl.a. sø- og åbredder, skovmoser, grøfter o.a.

I de såkaldte "fuglekøjer" på Fanø findes arten sammen med bl.a. alm. fredløs, guldblomme, alm. gyldenris, kambregne, miliegræs, skovstjerne, sværtevæld, bittersød natskygge, dagpragtstjerne, duskfredløs, fliget brombær, gul iris, krybende hestegræs, kærgaltetand, mosebølle, stiv star og stor konval

Anvendelse 
Arten ses hist og her brugt som haveplante i skovbundsbede.

Note

Eksterne henvisninger

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Mangeløv-familien
Planter i Danmark
Skovbundsplanter
Haveplanter
Høje Møn

Høje Møn er det østligste og hovedsageligt skovbevoksede område af Møn, hvor man længst mod øst finder Møns Klint. Området hedder, som det gør, fordi det meste ligger mellem 50 og 100 meter over havet.

Store dele af området er fredet, da det er særpræget både geologisk og botanisk. Bl.a. vokser der mange orkidéer samt en del andre sjældne planter, som kræver et kalkholdigt miljø. Skoven, der dækker det meste af Høje Møn, hedder Klinteskoven. Det meste af den, specielt området ud mod Møns Klint, hører under Falster Statsskovdistrikt, mens en mindre del hører under Klintholm Gods. Skoven er hovedsageligt bøgeskov. En stor del af området er del af Natura 2000-område nr. 171 Klinteskoven og Klinteskov Kalkgrund.

Her findes et stort antal bronzealderhøje og flere jernalderagre.

Interessante områder på Høje Møn
 Møns Klint – Danmarks største og mest berømte kalkklint
 Bjergene – den sydvestligste del af Klinteskoven
 Liselund Slot – mindre lystslot fra romantikken, interessant park
 Jydelejet – græsningsoverdrev med orkidéer
 Høvblege – stærkt kuperet græsningsoverdrev med mange orkidéer
 Aborrebjerg – Danmarks 9. højeste punkt (143 m) – det højeste udenfor Jylland og Bornholm.
 Adskillige søer, bl.a Gjeddesø, Aborre Sø og Huno Sø (ferskvandshuller dannet af jordfaldshuller).

Interessante dyrearter
 Tårnfalk
Vandrefalk
 Musvåge
 Natugle
 Hvepsevåge 
 Rødrygget tornskade 
Interessante plantearter
 Stor Gøgeurt
 Blå Anemone
 Storblomstret Kodriver
 Elfenbens-Padderok

Referencer 

Statsskove i Danmark
Privatskove i Danmark
Turisme i Danmark
Møn
Fredede arealer i Danmark
Elzbach

Elzbach er en flod i Rheinland-Pfalz i Tyskland og en af sidefloderne til Mosel fra venstre med en længde på 56 kilometer. Floden har sit udspring i Eifel nær Kelberg. Elzbach løber gennem Monreal og forbi slottet Burg Eltz. Elzbach munder ud i Mosel i Moselkern ved Verbandsgemeinde Treis-Karden.

Eksterne henvisninger 

Floder i Rheinland-Pfalz
Henrik Dalsgaard

Henrik Dalsgaard (født 27. juli 1989) er en Dansk professionel fodboldspiller, som spiller for den danske Superligaklub FC Midtjylland.

Dalsgaards force er hans hurtighed og derfor agerede han som angriber, da han først startede i AaB. Under Kent Nielsen blev han af praktiske årsager omskolet til højre back. Klubbens transferbudget var minimalt og holdets normale førstevalg på højre back Kasper Bøgelund var plaget af den ene skade efter den anden. Men med Kent Nielsen og Bøgelunds mentoring oplever Henrik stor succes på højre backen, hvor hans hurtighed gør ham farlig i offensiven også.

Karriere

AaB 
Han fik sin debut for AaB's superligamandskab, da han blev skiftet ind i det 82. minut i en kamp mod AGF den 11. maj 2009. Dalsgaards første mål for AaB's førstehold faldt i den 33. og sidste spillerunde af superligaen 2008-09, da han scorede til 1-1 mod FC Nordsjælland. i kampen der endte 2-2.

S.V. Zulte Waregem 
Det blev offentliggjort den 9. december 2015, at Henrik Dalsgaard skiftede til den belgiske klub S.V. Zulte Waregem med virkning fra den 1. januar 2016. Dalsgaard skrev under på en kontrakt gældende frem til 2018 med option for yderligere et år.

Brentford FC 
Den 23. Maj.2017. blev det offentliggjort at Dalsgaard havde skrevet under på en 3-årig aftale med Brentford.FC. tiden i Brentford var en bl.a. med bane vej for en udtagelse til VM i 2018 i Rusland. siden hen har Dalsgaard været med til at skrive historie med Brentford.FC. da klubben d.29.Maj.2021. for første gang i 74 år rykkede op i Premier League. efter at havde vundet den såkaldte millardkamp 2-0 over Swansea på Wembley. kampen blev samtidig den sidste kamp for Dalsgaard i Brentford.

FC Midtjylland 
Mandag d.7.Juni.2021. offenliggjorde FC Midtjylland i en pressemeddelse på sin hjemmeside at man på en fri transfer har indgået en 3-årig aftale med Dalsgaard som vender til dansk fodbold efter 5 år i udlandet. I FC Midtjylland overtager Dalsgaard trøje nr.14 som tidligere tilhørte Alexander Scholz.

Landsholdskarriere 
Også på U/21-landsholdet kom han hurtigt i gang. Mindre end et år efter han forlod serie 2 til fordel for AaB, fik han debut for U/21-landsholdet mod Georgiens U/21-landshold i oktober 2009. Dalsgaard udmærkede sig i kampen ved at lægge op til et mål.

Den 9. marts 2016 blev Dalsgaard for første gang udtaget til det Danske landshold til kampene mod Island og Skotland. Han spillede sin første A-landsholdskamp den 24. marts, da han spillede hele kampen i 2-1-sejren over .

Titler 
 AaB
 Superligaen: 2013/14
 DBU Pokalen: 2014
 Zulte Waregem
 Belgisk Pokalturnering: 2016/17

Referencer

Eksterne henvisninger 

 Henrik Dalsgaard  på aabsport.dk
 

Fodboldlandsholdsspillere fra Danmark
Deltagere ved verdensmesterskabet i fodbold 2018
Fodboldspillere fra AaB
Fodboldspillere fra SV Zulte Waregem
Fodboldspillere fra Brentford F.C.